kk ru kk kk kk kk kk kk kk be kk en kk kk kk kk ky ru kk kk bg kk uk kk kk kk kk en kk en kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk ru kk kk kk kk kk kk kk kk kk kk kk kk kk kk kk ru kk kk kk kk kk kk kk kk kk kk ru kk kk kk kk kk kk kk kk kk kk kk kk kk kk kk kk kk kk kk kk kk uk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk ru kk en sv fr de hbs_lat fr fr fr sv en kk kk kk kk kk kk kk kk kk kk kk kk kk ru de hbs_cyr kk en kk kk kk kk kk kk kk kk kk kk kk kk kk kk kk kk kk kk kk en kk kk ru uk ky ru en kk es de ru en kk
ҚАЙТАРЫМСЫЗ ГРАНТТЫҢ ҚАЙЫРЫМЫ МОЛ ...
КӘСІПКЕРЛІК САЛАСЫ ҚАРҚЫНДЫ ДАМУДА ...
МЕМЛЕКЕТ БАСШЫСЫ ҚАСЫМ-ЖОМАРТ ТОҚАЕВТЫҢ ...
ӘДІЛЕТТІ ҚАЗАҚСТАН ҚҰРУДЫҢ ЖАРҚЫН КӨРІНІ ...
Жұма, 23 Қырқүйек 2022 00:00
Биылғы жыл жан-жақты реформалар мен нақты өзгерістер жылына айналды.
Маусым айында өткен референдумның нәтижесінде билік тармақтары арасында тиімді тепе-теңдік орнады.
Жалпы, соңғы үш жылда жасалған өзгерістер мен конституциялық реформа мемлекеттік-саяси құрылымның жаңа үлгісін қалыптастырды. Сондықтан мен Жолдауымда сайлау мерзімін жария түрде және ашық айттым. Осылайша, біз басты мемлекеттік институттар – Президент, Парламент, Үкімет және мәслихаттардың бәрін біртіндеп қайта құрамыз.
Осы бастама жарияланғаннан бері бір айға жуық уақыт өтті. Бұл – барлық мәселені байыппен талқылап, жағдайды бағамдауға жеткілікті мерзім.
Халық біздің саяси жүйені өзгерту туралы жоспарымыздың мән-маңызын жақсы түсініп отыр. Сондықтан мен бүгін бұған дейін айтылған сайлаудың мерзіміне және Конституцияның талаптарына сәйкес, Қазақстан Республикасы Президентінің кезектен тыс сайлауын 2022 жылғы 20 қарашада өткізу туралы Жарлыққа қол қойдым.
Бұл науқан елдің бүкіл саяси жүйесін түбегейлі өзгертетін сайлау кезеңін бастап береді. Сол арқылы экономиканы тұрақты дамытуды, халықтың әл-ауқатын арттырып, тұрмыс сапасын жақсартуды көздейтін ұзақ мерзімді міндеттерді жүзеге асыруға мүмкіндік туады.
Мен Жолдауымда бірқатар ауқымды әлеуметтік-экономикалық шаралар қолға алынатынын жарияладым. Біз оның бәрін жақын арада жүзеге асыруымыз керек. Көп ұзамай қоғамға сайлау алдындағы тұғырнамамды ұсынамын. Онда әлеуметтік-экономикалық дамуды көздейтін жаңа бастамалар айтылады.
Мен Мемлекет басшысы ретінде сайлау науқаны қатаң түрде заңға сәйкес өтетініне кепілдік беремін. Оны отандық және шетелдік байқаушылардың қатысуымен әділ әрі ашық өткізетін боламыз.
Барша азаматтарымызды жауапкершілігін сезініп, демократия, заң және тәртіп қағидаттарын берік ұстануға шақырамын. Еліміздің бірлігі мен тұтастығын көрсете білейік.
Халқымыздың тағдыры, Қазақстанның болашағы әрқайсымыздың қолымызда.
Біз Әділетті Қазақстанды бірге құрамыз!
ҚАЗАҚСТАН РЕСПУБЛИКАСЫ ПРЕЗИДЕНТІНІҢ КЕЗЕКТЕН ТЫС САЙЛАУЫН ТАҒАЙЫНДАУ ТУРАЛЫ
Жұма, 23 Қырқүйек 2022 00:00
Қазақстан Республикасы Конституциясының 41-бабының 3-1-тармағына сәйкес ҚАУЛЫ ЕТЕМІН:
1. Қазақстан Республикасы Президентінің кезектен тыс сайлауы 2022 жылдың 20 қарашасына тағайындалсын.
2. Қазақстан Республикасының Орталық сайлау комиссиясы кезектен тыс президенттік сайлауды ұйымдастыру мен өткізуді қамтамасыз етсін.
3. Қазақстан Республикасының Үкіметі кезектен тыс президенттік сайлауды ұйымдастырушылық, материалдық-техникалық және қаржылық қамтамасыз ету жөніндегі қажетті шараларды қабылдасын.
4. Астана, Алматы, Шымкент қалаларының және облыстардың әкімдері сайлау құқығы бар азаматтардың тізімін уақытында жасауды және дұрыстығын қамтамасыз етсін, Орталық, аумақтық және учаскелік сайлау комиссияларына кезектен тыс президенттік сайлауды ұйымдастыру мен өткізу мәселелерін шешуде жан-жақты көмек көрсетсін.
5. Осы Жарлық алғашқы ресми жарияланған күнінен бастап қолданысқа енгізіледі.
Астана, Ақорда, 2022 жылғы 21 қыркүйек
ҰЛТ МҮДДЕСІ ҮШІН АЯНБАЙ ЕҢБЕК ЕТЕ БЕРЕМІЗ
Жұма, 16 Қырқүйек 2022 00:00
Мемлекет басшысы Қасым-Жомарт Тоқаевтың «ӘДІЛЕТТІ МЕМЛЕКЕТ. БІРТҰТАС ҰЛТ. БЕРЕКЕЛІ ҚОҒАМ» Қазақстан халқына арнаған кезекті Жолдауы біздің «Қазығұрт тынысы» газеті тарапынан да қызу қолдау тапты. Ұжым мүшелері бес бағдарға жеке-жеке тоқталып, өз пікірлерін ортаға салды.
Әсіресе мүмкіндігі шектеулі жандарға да көмектесіп, Президент жанындағы Омбудсмен тағайындалатындығы қуантты. Бұл аталаған азаматтарға жасалған мол мүмкіндік деп білеміз. Омбудсмен--азаматтардың құқықтары мен бостандықтарының сақталуын тәуелсіз қадағалау және қорғау, сондай-ақ, бұзылған құқықтарды қалпына келтіру мақсатында өз өкілеттігі шеңберінде қажетті шараларды жүзеге асырумен айналысатын адам .Мүмкіндігі шектеулі жандардың құқығын қорғайтын адам тағайындалуы түрлі келеңсіздіктердің алдын алады.
Біз «Азамат – бизнес – мемлекет» арасындағы қатынасты түбегейлі өзгертеміз. Мемлекет, ең алдымен, бәріне бірдей мүмкіндік беріп, әділдік орнатады. Қоғам игілігіне арналған қызмет деңгейі жоғары болуына кепілдік береді деп атап өтті.
Ең төменгі жалақы деңгейін 60 мың теңгеден 70 мың теңгеге дейін көтеру туралы шешім қабылдауы да құптарлық жайт. Біз зейнетақы жүйесін де қайта жаңғыртамыз. Зейнетақының ең төменгі базалық мөлшерлемесін біртіндеп ең төменгі күнкөріс деңгейінің 70 пайызына, ал жоғарғы шегін 120 пайызына жеткізу қажет. Бұған дейін қабылданған шешімдермен бірге бұл қадам 2025 жылға қарай жиынтық зейнетақы мөлшерін орташа алғанда 27 пайызға көбейтеді. Сондай-ақ, әлеуметтің талап-тілегін ескере отырып, әйелдердің зейнет жасын 2028 жылға дейін 61 жас деңгейінде қалдырамыз. Зейнетақы жасын 61 жасқа төмендету – ауылдағы қарапайым аналар үшін көптен күткен өң өзекті мәселенің бірі еді.
Біз 2023 жылғы 1 қаңтардан бастап бала күтімі үшін төлемақы төлеу мерзімін сәби бір жарым жасқа толғанға дейін ұзартамыз. Балалардың ең маңызды шағында – сәби кезінде ата-аналары жанында көбірек болады.
Аналар үшін бала күтімінің мерзімі ұзартылуы да жанды жадырататын жағдай. Аналар алаңдамай балаға көбірек көңіл бөлуі, бірінші кезекте баланың дені сау болып қалыптасуы үшін өте қажет-ақ.
Әлеуметтік сақтандыру жүйесіне қатысушыларға жұмыссыз қалғаны үшін төленетін төлемақы орташа айлық табысының 45 пайызына дейін көбейтіледі. Бұл қадам осындай жағдайға тап болған жандарға септігін тигізіп, қызметке тезірек оралуына мүмкіндік береді.
Атаулы әлеуметтік көмектің бірыңғай жүйесін құру азаматтардың әл-ауқатын жақсарту ісіндегі маңызды қадамның бірі болмақ.
2023-жылдан бастап, Отбасының цифрлық картасы және Әлеуметтік әмиян сияқты тәсілдерді енгізу жоспарланып отыр. Осы бастамалар аясында мемлекеттік қолдаудың түрлі шаралары біріктіріледі. Оның бәрі барынша түсінікті, ең бастысы, нақты болады әрі алдын-ала жасалады. Отбасылық зорлық-зомбылықты қылмыс санатына жатқызу мәселесі қоғамда көптен бері талқыланып жүр. Құқық қорғау органдары бұл ұсыныстың дұрыс екеніне күмәнмен қарайды. Себебі, мұндай тұрмыстық жағдайларды анықтау оңай емес, яғни осындай оқиғаларды тергеп-тексеру қиынға соғады. Бұл сөздің де жаны бар. Бірақ, қалай десек те, отбасылық зорлық-зомбылыққа көз жұма қарауға болмайды.
Отбасында ойран салатындар жазаға тартылмаса, олар одан бетер басынып кетеді. Ал жапа шеккендер мүлдем қорғаусыз қалады. Мұндай әрекеттер үшін жазаны күшейтетін кез келді деп санаймын. Зардап шеккен жандар елдің сөзінен немесе біреудің қысым жасауынан қорықпауы қажет. Сондықтан полиция қызметкерлері олармен өте мұқият жұмыс жүргізіп, тиісті шаралар қолдануы керек.
Мейірім мен шапағат азайып, адамдар арасында әлсіз жандарға бүгінгі таңда жуан жұдырық ала жүгіретін жандардың азамай тұрғаны да жасырын емес. Жұмсалған жұдырық бата тимей, қата тиіп, қаншама әйел көз жұмды. Отбасындағы дау-жанжалды, ұрыс-керісті көріп өскен бала да ертең жауыз болып өсері хақ.
Біздің бүгінгі бастамаларымыз Қазақстанның болашағын айқындайды. Біз күн сайын ескі мен жаңаның, тоқырау мен дамудың арасынан таңдау жасаймыз. Баршаңызды ұлт мүддесі үшін ұйысуға шақырамын. Бәріміз бірлігімізді бекемдей білсек, ешқашан әділдіктен аттамасақ, берекелі ел боламыз деп елді бекем бірлікке , халықты ырысты ынтымаққа шақырды.
Жалпы Жолдаудағы әлеуметтік салаға қатысты тұстары көңілімізден шықты. Алдағы уақытта да әлеуметтік сала мамандары Жолдауды басшылыққа алып, ұлт мүддесі үшін аянбай еңбек ете береміз.
ӘЛЕУМЕТТІҢ ТАЛАП-ТІЛЕГІ ЕСКЕРІЛГЕН ЖОЛДАУ
Жұма, 16 Қырқүйек 2022 00:00
Мемлекет басшысы Қасым-Жомарт Кемелұлы Тоқаев Қазақстан халқына арнаған «Әділетті мемлекет. Біртұтас ұлт. Берекелі қоғам» атты Жолдауында «Еліміздің басты құндылығы – адам. Бұл – айқын нәрсе. Сондықтан, ұлттық байлықты тең бөлу және баршаға бірдей мүмкіндік беру – реформаның басты мақсаты» деп атап өтіп, реформа жүргізілетін салаларға және ана мен балаға деген қамқорлық пен көмек жөнінде кеңінен тоқталды.
2023-жылдың 1-қаңтарынан бастап бала күтімі үшін төлемақы төлеу мерзімі сәби бір жарым жасқа толғанға дейін ұзартылып, 2024-жылдың басынан Ұлттық қордың жыл сайынғы инвестициялық табысының 50 пайызын балалардың арнайы жинақтаушы есепшотына аударуды ұсынды. «Ұлттық қор – балаларға» атты жаңа бағдарлама аясында қаржы әр бала 18 жасқа толғанға дейін аударылып тұрады, оны мерзімінен бұрын есепшоттан шығарып алуға болмайды. Жинақталған қаржы балалар кәмелет жасқа толғаннан кейін олардың баспана немесе білім алуына жұмсалады. Сол сияқты балалардың балабақшамен қамтылуын, 2025- жылы 800 мың баланың заманауи мектепте оқуына жағдай жасау мақсатында «Жайлы мектеп» ұлттық жобасы қолға алынатындығын атап өтті.
Жолдауда Мемлекет басшысы «Мектеп формасын барлық оқушыға барынша қолжетімді ету аса маңызды. Әлеуметтік тұрғыдан әлсіз саналатын кейбір топтағы балаларға оны бюджет есебінен беру қажет деп санаймын. Мектеп формасына арналған мемлекеттік тапсырысты отандық жеңіл өнеркәсіпті дамытуға бейімделген жөн» – деп атап көрсетті.
Студенттерімізге жайлы жатақхана салып, оларға білім алуға жылдық өсімі 2-3 пайыз болатын жеңілдетілген несие беру қажеттігіне тоқталды. Сондай-ақ, әлеуметтік талап-тілегін ескере отырып, әйелдердің зейнет жасын 2028- жылға дейін 61 жас деңгейінде қалдыратындығын айтты. Атаулы әлеуметтік көмектің де біріңғай жүйесін құру азаматтардың әл-ауқатын жақсарту ісіндегі маңызды қадамның бірі болмақ.
Жолдауда бұдан басқа денсаулық, бизнес, кәсіпкерлік, салық, құқық жөнінде де көптеген бағдар жасалынып, оны жүзеге асыру жолдары көрсетілген.
Сондықтан, биылғы өткен Конституциялық реформа Жаңа Әділетті Қазақстанды құру жолындағы аса маңызды қадам болса, Мемлекет басшысының бұл Жолдауы экономикамыздағы қордаланған мәселелерді шешу жолындағы бағдарымыз болды. Сондықтан, Жолдауда айтылған тапсырмалардың орындалуына атсалысу әрбір Қазақстандықтың міндеті болуы тиіс.
САЯСИ РЕФОРМАЛАРДЫҢ ЗАҢДЫ ЖАЛҒАСЫ
Жұма, 16 Қырқүйек 2022 00:00
Ел Президенті Қасым-Жомарт Тоқаев Парламент палаталарының бірлескен отырысына қатысып, VII шақырылымдағы Парламенттің III сессиясының ашылуында Мемлекет басшысы Қазақстан халқына дәстүрлі Жолдауын жариялады.
«Әділетті мемлекет. Біртұтас ұлт. Берекелі қоғам» деп аталатын жаңа Жолдау «Жаңа экономикалық саясат», «Нақты секторды дамыту», «Ел болашағына арналған стратегиялық инвестиция», «Мемлекеттік басқару ісін қайта жаңғырту», «Заң және тәртіп» сынды бағдарлардан және тағы бір тың саяси реформаларды қамтитын қорытынды бөлімнен тұрады.
Мәжіліс Төрағасы Ерлан Қошановтың төрағалық етуімен өткен Парламент Мәжілісінің VII шақырылымы III сессиясының алғашқы жалпы отырысында да Қ.Тоқаевтың халыққа Жолдауының басымдықтары талқыланды.
Палата Төрағасы сессияда сөйлеген сөзінде бұл Жолдаудың бұрын басталған реформалардың қисынды жалғасы екенін атап өтті.
Елдің болашақ дамуы мен тағдырына қатысты ауқымды мәселелер көтерілген маңызды құжатта Мемлекет басшысының алғаш рет болашақ сайлау науқандарының кестесін жариялап, еліміздің бүкіл саяси жүйесінің жаңарып-жаңғыруына жол ашып берді. Бұл биліктің ашықтығын және мемлекет пен қоғам арасындағы сенімнің нығаюын айқын көрсетеді әрі еліміздің жаңару жолында жасалған нық қадамдар деп білеміз.
Негізінен Мемлекет басшысы Жолдауда айтқан барлық мәселе қоғам сұранысына сай келеді. Қазір қазақстандықтарды толғандыратын ең басты мәселе – экономиканың дамуы, халықтың әл-ауқатын арттыру. Елді баға мен тарифтердің өсуі алаңдатып отыр. Мемлекет басшысы «Азамат – бизнес – мемлекет» арасындағы қатынасты түбегейлі өзгертуді ұсынды. Оның басты мақсаты – бизнес ашып, кәсіпкерлікпен айналысу үшін тең мүмкіндіктер жасау, экономикалық еркіндікті қолдау, мемлекеттің экономикаға шектен тыс араласуынан бас тарту. Сонымен бірге салық және бюджет жүйесін жаңғыртуға, бюджет қаражатының тиімділігін арттыруға, мемлекет-жекеменшік әріптестігі мен мемлекеттік сатып алу механизмдерін жетілдіруге, отандық бизнес үшін несие ресурстарының тапшылығы мәселесін шешуге ерекше басымдық беріліп отыр. Халықтың қамын ойлау, оларға қамқорлық таныту, сапалы білім беру, медициналық қызметтерді жақсарту, жастар мен педагогтерді қолдау сияқты мәселелер – мемлекеттің басты назарында. Маңызды құжатта айтылған өзекті мәселелер жеткілікті. Мәселен, Президент екі жыл ішінде 650 елді мекенде медициналық нысандар салынатынын мәлімдеді. Төтенше жағдай режімінде жұмыс істейтін және үш ауысымда оқитын мектептер мәселесі шешіледі. 2025-жылға қарай 800 мыңнан астам бала заманауи мектептерде оқиды. Ең төменгі жалақы деңгейі 60 мыңнан 70 мың теңгеге дейін өседі, бұл 1,8 миллион азаматтың табысына тікелей әсер етеді.
«Биылғы Жолдаудағы тың бастама – бұл балалар 18 жасқа толғанға дейін олардың арнайы жинақтаушы шоттарына Ұлттық қордың жыл сайынғы инвестициялық табысының 50 пайызын аудару. Бұл әлеуметтік әділдік орнатудың бастамасы деп білеміз.
Жолдау жүктеген міндеттерге орай сот және құқық қорғау, мемлекеттік басқару жүйе-лерінде де біраз реформалар жүргізілетінін жеткізді.
Сондықтан, бар күш-жігерімізді ел Президентінің бастамаларын қолдауға және жүзеге асыруға жұмылдыруымыз керек.
Көкібел жалпы орта мектебі
директорының тәрбие ісі жөніндегі орынбасары.
АРДАГЕРЛЕРДІҢ КИЕЛІ МЕКЕНГЕ САЯХАТЫ
Жұма, 16 Қырқүйек 2022 00:00
Жуырда аудандық Ардагерлер кеңесінің төрағасы Аманбай Омаровтың бастамасымен ауданның 17 ардагері киелі Түркістан қаласына саяхат жасап қайтты. Түркістан қаласынан кіре берістен Түркістан облысы әкімі аппаратының қоғамдық-саяси сала мониторингі бөлімінің басшысы Самат Расулов күтіп алып, саяхат жасауымызға үлкен көмегін тигізді.
Түркістан – күллі түркі халықтарына ортақ, әлемге әйгілі қасиетті де киелі мекен. Ең алдымен, қариялар ислам дінін таратушы, сопылық ілімнің негізін қалаушы, ғұлама, әулие, ақын, философ Қожа Ахмет Яссауи бабамыздың кесенесіне зиярат етіп, мұндағы тарихи құнды жәдігерлермен танысты. Сонымен қатар, осында жерленген жүздеген хандарымыз бен билеріміз, батырларымыз бен ақындарымыз, әулие-әмбиелерімізге арнап құран бағыштады.
«Тұңғыш Президент» саябағы да жаңашылдықты көрсетіп тұрғандай. Ал жанындағы «Керуен сарайды» ерекше айтпасқа болмас. Сонау Шығыс пен Батыстың жолын жалғап тұрған керуен жолының бір бөлігі іспетті. Ол жерде ардагерлерге жақсы жағдайлар жасалынған. Әсіресе денсаулығына байланысты қозғалуы қиын ардагерлерді арнайы көліктер алып жүрді.
Түркістанда бұрын болғанымен, тап қазіргі көркейген келбетін көрмеген ақсақалдар аз уақыт ішінде шаһардың жаңа кейіпке еніп, адам танымастай өзгеріп кеткендігіне өздерінің таңқалыстарын білдіріп, саяхаттан рухани серпіліс алып қайтты.
ТҰРМЫСТЫҚ ЗОРЛЫҚ-ЗОМБЫЛЫҚ ҚОҒАМ КЕСЕЛІ
Жұма, 16 Қырқүйек 2022 00:00
Тұрмыстық зорлық - зомбылық бұл бір адамның оған қатысы бар басқа адамдарға қатысты туындаған қатер немесе қайталанатын зорлық-зомбылық әрекеттері. Бұл проблема бүгінгі күні өте кең таралған және өткір әлеуметтік құбылыс болып саналады. Соңғы жылдары елімізде тұрмыстық зорлық-зомбылық оқиғалары көбейіп кетті. Тіпті тұрмыстық зорлық-зомбылық оқиғаларының бірнеше рет қайталануының соңы, ауыр қайғылы жағдайлармен де аяқталуда.
Отбасындағы зорлық-зомбылық түрлері әртүрлі болуы мүмкін. Бұларға экономикалық, физикалық, психологиялық, жыныстық бағдарлардың әсері кіреді. Отбасындағы зорлық - зомбылық қоғамның барлық әлеуметтік -этникалық топтарында болуы мүмкін. Отбасындағы зорлық-зомбылық нәсілдік және мәдени аспектілерге, әлеуметтік мәртебеге, қоғамда кездесетін моральдық-этикалық нормаларға, дінге, материалдық қауіпсіздігіне байланысты емес.
Тұрмыстық зорлық-зомбылық – мемлекеттің даму деңгейі мен мәдени хал - ахуалына қарамастан, әлемнің барлық елдерінде кездесетін мәселе. Қазақстанда да осындай мәселе орын алған. Жыл сайын елімізде тұрмыстық зорлық-зомбылыққа қатысты, тіпті өлтіру бойынша қаншама оқиғалар тіркелуде.
Негізі тұрмыстық зорлық-зомбылық фактілерінің басым бөлігі жасырын күйде қалады. Өйткені – көп жағдайда қазақ қоғамында «Бас сынса бөрік ішінде, қол сынса жең ішінде» деп отбасындағы зорлық-зомбылық әрекеттерінен зардап шегетін адамдар басқа адамдардан көмек алуға қиындық туғызады. Олар көбінесе көмек сұрауға қорқады, олар ұялады, сондықтан мамандандырылған қызметтерге жүгінбейді. Бірақ мұның соңы өте ауыр жағдайлармен аяқталуы қоғамды алаңдатып отыр.
Осы орайда айта кетер жайт, тұрмыстық зорлық-зомбылықтың алдын алу мәселесінде ең маңыздысы құқық бұзушыны жазалау емес, отбасын қолдау және сақтау екендігін ескеріп, осы бағыттағы жұмыстар жүргізілуде.
Жалпы тұрмыстық зорлық-зомбылықтың алдын алу шараларына кешенді көзқараспен келген жөн. Ақпараттандыру жұмыстары жүргізілуде, заңнамалық тетіктер қалыптастырылуда. Бірақ тұрмыстық зорлық-зомбылыққа қатысты негізгі мәселе тұлға факторына байланысты болғандықтан, басты назар тұлғаны тәрбиелеу мен қалыптастыруға аударылуы қажет.
Егер сіз тұрмыстық зорлық-зомбылықтың құрбаны болсаңыз, немесе ондай қауіп басыңызға төніп тұрғанын сезсеңіз, онда құқық қорғау органдарына жүгініңіз. Қиын өмірлік жағдайда өмір сүріп жатқан адам ретінде аудандық «Әлеуметтік-психологиялық сүйемелдеу қызметі» бөлімшесіне жазбаша шағымдана аласыз, арнайы әлеуметтік қызметтер (ақпараттық, құқықтық, психологиялық және т.б) ала аласыз.
Қолданыстағы заңдар арқасында тұрмыстық зорлық-зомбылықты алғашқы кезеңінде, тіпті қол жұмсау әрекетінің алдын-алуға болады.
Мемлекетіміздің ең басты құндылығы – адам және оның құқықтары. Қоғам үшін ең бастысы – тәуелсіздік, адам үшін бас бостандығы және уайым қайғысыз өмір. Оның кепілі - заңдылық. Тәуелсіздік төрімізден орын алған қоғамымыздағы ең басты құндылық – адам бостандығы.
Адамның және адамзаттың құқықтары мен бас бостандықтарын қамтамасыз ету және қорғау – конституциялық заңдылықтың басты талабы.
Отбасы – қазақы ортадағы қасиетті ұғым. Себебі ол ізгі тәрбиелік қайнар көзі, мейірім-махаббат бастауы, саналы тұлға қалыптасуына негіз болар басты іргетасы. Бейбіт ел, ынтымағы жарасқан халық, үлгілі отбасын құру бәрі де адамның өз қолында екенін жадымыздан шығармайық!
аудандық жұмыспен қамту және әлеуметтік бағдарламалар бөлімінің «Әлеуметтік -
ПРЕЗИДЕНТ АӨСШК ХАТШЫЛЫҒЫНЫҢ АТҚАРУШЫ ДИРЕКТОРЫН ҚАБЫЛДАДЫ
Жұма, 09 Қырқүйек 2022 00:00
ҚР Президенті Қасым-Жомарт Тоқаев Азиядағы өзара іс-қимыл және сенім шаралары жөніндегі кеңес хатшылығының қазіргі қызметімен және Қазақстанның осы ұйымға 2020-2022 жылдардағы төрағалығының қорытындысымен танысты. Әңгімелесу барысында 12-13 қазанда елордада өтетін АӨСШК-тің VI саммитіне дайындық мәселесіне ерекше назар аударылды.
АӨСШК Хатшылығының атқарушы директоры Қайрат Сарыбай Мемлекет басшысына алдағы саммиттің қорытынды құжаттарының жобаларын келісу үдерісі туралы баяндады.
Сонымен қатар Президентке АӨСШК-ті толыққанды халықаралық ұйымға айналдыру жоспары жөнінде мәлімет берілді. Бұл маңызды міндетті жүзеге асыру – Қазақстанның стратегиялық мақсаты.
Кездесу соңында Мемлекет басшысы алдағы саммитті жоғары деңгейде ұйымдастыру және АӨСШК-тегі мақсаттар мен міндеттерді тиімді іске асыру аса маңызды екенін атап өтті.
ТҮРКІСТАННАН ҚОСТАНАЙҒА 100 ТОННАДАН АСА ГУМАНИТАРЛЫҚ КӨМЕК ЖӨНЕЛТІЛДІ
Жұма, 09 Қырқүйек 2022 00:00
Қостанай облысында төтенше жағдай орын алған сәттен Түркістан облыстық Жастар Ресурстық орталығының жанынан жедел штаб құрылып, барлық 17 аудан, қалалық Жастар ресурстық орталықтарында гуманитарлық көмектер қабылданды. Нәтижесінде Қостанай облысына бүгінге дейін 100 тоннадан астам гуманитарлық көмек жөнелтілді.
Аталған шараға Түркістан облыстық Қазақстан халқы Ассамблеясының мүшелері мен этно-мәдени бірлестіктер, облыстық Қазақстан студенттер Альянсы белсенділері, «Jas Qadam» жастар ұйымы, «Көзқарас» ұйымы белсенділері, облыстық «Аманат» партиясының, облыстық іскер әйелдер қауымдастығы мүшелері де ерекше атсалысты.
Алғашқы күннің өзінде аудан, қалалық мәслихат депутаттары, жергілікті жомарт азаматтар ең қажетті және жолға жарамды заттармен қамтып үлгерді.
Бір тәуліктің ішінде Мақтаарал ауданы, Арыс және Түркістан қалаларынан жалпы 3 жүк көлік гуманитарлық көмек жиналып, Қостанайға жолға шықты.
Бүгін, облыстық қоғамдық даму басқармасына қарасты облыстық Жастар ресурстық орталығы, Қоғамдық келісім мекемесінің қызметкерлерінің ұйымдастыруымен азық-түлік өнімдері, ауыз су, жеке гигиеналық заттар және төсек-орын жабдықтарын қосқанда 23 тонна гуманитарлық көмек жинақталып, Қостанай облысына жөнетілді.
Аталған көмекті Қостанай облысына дейін жеткізу өңірдегі Жастар Ресурстық орталықтарының басшылары, облыс белсенділеріне жүктелді.
Айта кету керек, өңірдің 10 белсенді жасы апатты қалпына келтіру жұмыстарына қатысып, зардап шеккен тұрғындарға көмек көрсету мақсатында жолға шыққан болатын.
ӘДІЛЕТТІ ҚАЗАҚСТАН ҮШІН МАҢЫЗДЫ ҚАДАМДАР
Жұма, 09 Қырқүйек 2022 00:00
Мемлекет басшысы Қасым-Жомарт Тоқаев Парламент палаталарының бірлескен отырысында Қазақстан халқына кезекті Жолдауын арнап, онда экономикалық даму, мемлекеттік басқару ісін қайта жаңғырту, өнеркәсіпті күшейту, білім және ғылым, мәдениет, медицина, бизнес салаларына тоқталды. Сондай-ақ, Жолдауда бұдан өзге бірқатар мәселе көтеріп, үкіметке түрлі тапсырма берді.
Қоғамдық өмірімізде халықты әлеуметтік жағынан жан-жақты қолдаудың маңызы зор. Ел Президентінің ең төменгі жалақы деңгейін көтеру керектігі жайлы тұжырымы бәріміздің ойымыздан шықты. Ендігі жерде ең төменгі жалақы 60 мың теңгеден 70 мың теңгеге дейін өседі. Мемлекет басшысының айтуынша, бұл шешім 1,8 миллион азаматтың табысына тікелей әсер етеді.
Жолдауда бұдан басқа да жақсы жаңалықтар жеткілікті. Солардың бірі – 2023-жылғы 1-қаңтардан бастап бала күтіміне берілетін төлем бір жарым жасқа дейін ұзартылады. Мұның мәнісін Ел Президенті: «Балалардың ең маңызды шағында – сәби кезінде ата-аналары жанында көбірек болады» деп айтып, ашып берді.
Жолдау – оң өзгерістердің бастауы. 2024-жылдың 1-қаңтарынан бастап «Ұлттық қор – балаларға» атты мүлде жаңа бағдарлама жүзеге асырылатын болды. Яғни ұлттық қордың инвестициялық табысының 50 пайызы 18 жасқа толмаған балалардың арнаулы жинақтаушы есепшотына түседі. Бұл – айтарлықтай үлкен жаңалық, тың бастама. Бұл қаражатты бала кәмелет жасына толғаннан кейін білім алуға немесе баспана алуға жұмсай алатыны, өскелең ұрпақтың үлкен өмірге қадам басуға мүмкіндік беретіні әр отбасыға үлкен жеңілдік болғалы тұр. «Қор, шын мәнінде, ұлттық мәртебеге ие болып, халқымыздың игілігіне қызмет етеді» деді Қасым-Жомарт Тоқаев.
Мемлекет басшысы өзінің жаңа Жолдауында әлеуметтің талап-тілегін ескере отырып, әйелдердің зейнетке шығу жасының межесі 2028-жылға дейін 61 жас деңгейінде бекітілетінін айтты. Мұның өзі оның көрегендігі мен халыққа жақын екендігін көрсетсе керек.
Президент өткен қаңтар оқиғасына қатысқан, алайда ауыр қылмысқа бармаған және жасаған істеріне өкініп отырған азаматтардың жазасын жеңілдетіп, оларға кешіріммен қарау дұрыс болатынын жеткізді. «Сондықтан, мен қаңтар оқиғасына қатысушыларға бір реттік рақымшылық жариялау туралы шешім қабылдадым» деді. Бұл да ел бірлігін ойлап, терең толғанудың, көрегендіктің белгісі.
Келесі жылдан бастап елімізде ауыл тұрғындарының сұранысын қанағаттандыруға арналған ұлттық жобаны жүзеге асыру бастау алады. Алдағы екі жыл ішінде емдеу мекемесі жоқ 650 елдімекенде қажетті құрал-жабдықпен толық қамтамасыз етілген медициналық және фельдшерлік-акушерлік бөлімшелер мен пункттер салынады. Сондай-ақ, ұлттық жоба аясында 32 аудандық аурухана заманға сай жаңарып, көпбейінді мекемеге айналатын болады. Мұның өзі ауыл тұрғындары үшін үлкен жетістік. Мемлекет басшысы: «Еліміздің басты құндылығы – адам. Бұл – айқын нәрсе. Сондықтан, ұлттық байлықты тең бөлу және баршаға бірдей мүмкіндік беру – реформаның басты мақсаты. Ұлт саулығы жақсы болса ғана, қоғам орнықты дамиды» деп мәлімдеді.
Тағы бір жаңалық, биыл кезектен тыс Президент сайлауы өтеді. Президент өкілеттігінің мерзімі 7 жыл болады, бірақ қайта сайлануға тыйым салынады.
Мемлекет басшысының айтуынша, бұл реформалар Әділетті Қазақстанды құрудағы аса маңызды қадамдар болып саналады.
Қазығұрт аудандық ардагерлер кеңесінің төрағасы.
13 кантар 2017 - Қазығұрт Тынысы
МЕМЛЕКЕТ БАСШЫСЫ ҚАСЫМ-ЖОМАРТ ТОҚАЕВТЫҢ ҚАЗАҚСТАН ХАЛҚЫНА ҮНДЕУІ
ҚАЗАҚСТАН РЕСПУБЛИКАСЫ ПРЕЗИДЕНТІНІҢ КЕЗЕКТЕН ТЫС САЙЛАУЫН ТАҒАЙЫНДАУ ТУРАЛЫ
НЕКЕ БҰЗУ ПРОЦЕСТЕРІНДЕ БАЛАЛАРДЫҢ МҮДДЕЛЕРІ ҚАЛАЙ ҚОРҒАЛАДЫ?
ӘДІЛЕТТІ ҚАЗАҚСТАН ҚҰРУДЫҢ ЖАРҚЫН КӨРІНІСІ
ҚАЗАҚСТАН РЕСПУБЛИКАСЫ ПРЕЗИДЕНТІНІҢ КЕЗЕКТЕН ТЫС САЙЛАУЫН ТАҒАЙЫНДАУ ТУРАЛЫ
НЕКЕ БҰЗУ ПРОЦЕСТЕРІНДЕ БАЛАЛАРДЫҢ МҮДДЕЛЕРІ ҚАЛАЙ ҚОРҒАЛАДЫ?
ӘДІЛЕТТІ ҚАЗАҚСТАН ҚҰРУДЫҢ ЖАРҚЫН КӨРІНІСІ
ҚАЙТАРЫМСЫЗ ГРАНТТЫҢ ҚАЙЫРЫМЫ МОЛ
КӘСІПКЕРЛІК САЛАСЫ ҚАРҚЫНДЫ ДАМУДА
МЕМЛЕКЕТ БАСШЫСЫ ҚАСЫМ-ЖОМАРТ ТОҚАЕВТЫҢ ҚАЗАҚСТАН ХАЛҚЫНА ҮНДЕУІ
ӘДІЛЕТТІ ҚАЗАҚСТАН ҚҰРУДЫҢ ЖАРҚЫН КӨРІНІСІ
НЕКЕ БҰЗУ ПРОЦЕСТЕРІНДЕ БАЛАЛАРДЫҢ МҮДДЕЛЕРІ ҚАЛАЙ ҚОРҒАЛАДЫ?
ТҰТАС БУЫННЫҢ ТӨЛ БАСЫ
ҚЫЗ БАЛАЛАРДЫ ҰЛТТЫҚ ҚОЛӨНЕРГЕ БАУЛУ
ҚАЗАҚСТАН РЕСПУБЛИКАСЫ ПРЕЗИДЕНТІНІҢ КЕЗЕКТЕН ТЫС САЙЛАУЫН ТАҒАЙЫНДАУ ТУРАЛЫ
ЯСАУИ МҰРАСЫНЫҢ ТҮРКІ ЕЛІНЕ НАСИХАТТАЛУЫ
АУЫЛЫМЫЗДА БІРШАМА ІСТЕР АТҚАРЫЛЫП КЕЛЕДІ
ФУТБОЛДАН ӨТКЕН АУДАНДЫҚ ТУРНИР
ПРЕЗИДЕНТ ҚАСЫМ-ЖОМАРТ ТОҚАЕВ ҚХР ТӨРАҒАСЫ СИ ЦЗИНЬПИНМЕН КЕЗДЕСТІ
СПОРТШЫЛАР – ЕЛІМІЗДІҢ МАҚТАНЫШЫ
ТҰРМЫСТЫҚ ЗОРЛЫҚ-ЗОМБЫЛЫҚ ҚОҒАМ КЕСЕЛІ
САЯСИ РЕФОРМАЛАРДЫҢ ЗАҢДЫ ЖАЛҒАСЫ
ҰЛТ МҮДДЕСІ ҮШІН АЯНБАЙ ЕҢБЕК ЕТЕ БЕРЕМІЗ
© 2022 Қазығұрт тынысы. Барлық құқықтар сақталған. Материалды көшіріп басу кезінде kazigurt-tinisi.kz сайтына төте сілтеме көрсету талап етіледі.